section_heading: 1996. – 2001.: Tidal i When the Pawn...
paragraph_text: Njezin drugi album When the Pawn... objavljen je 1999. Puni naslov tog uratka zapravo je pjesma koju je Apple napisala nakon što je u časopisu Spin pročitala nekoliko pisama povezanih s člankom iz prethodnog izdanja u kojem je prikazana u lošem svjetlu. Godine 2001. taj se naslov, na temelju svoje duljine, pojavio u Guinnessovoj knjizi rekorda. Međutim, od listopada 2007. više nije album s najduljim naslovom jer je tada Soulwax objavio Most of the Remixes, album remiksanih pjesama čiji je naslov dulji za 100 znakova.<ref> Na When the Pawnu, čiji je producent Jon Brion, pojavili su se izražajniji tekstovi, Apple je eksperimentirala s loopovima bubnjeva, poslužila se klavijaturom poznatom kao Chamberlin i na uratku je gostovao bubnjar Matt Chamberlain.<ref> Glazbene publikacije, među kojima je i Rolling Stone, napisali su pozitivne recenzije o albumu.<ref> Nije bio uspješan kao njezin debitantski album, ali je svejedno postigao platinatsu nakladu i u Sjedinjenim Državama bio je prodan u milijun primjeraka. "Fast as You Can", glavni singl s albuma, pojavio se u prvih dvadeset mjesta Billboardove ljestvice Modern Rock Tracks i postao je njezin prvi singl koji se pojavio u prvih četrdeset mjesta na ljestvicama singlova u Ujedinjenom Kraljevstvu. Glazbeni spotovi snimljeni za singlove "Paper Bag" i "Limp" (koje je režirao Anderson) nisu se često reproducirali.